186 Ira

Secundum Augustinum, *Contra Faustum*, ira est concitati animi perturbacio. Et dicitur ira quasi irra ab ir quod est ignis quia inflammat et incendit animum. Vnde notandum est quod Gregorius, 5 *Moralia,* quod duplex est ira. Vna quam impaciencia excitat, alia quam zelus iusticie format que non est peccatum, sed nota perfectionis.

¶ Nam isto modo vnusquisque potest irasci sibiipsi, secundum illud Psal. [4:5]: *Irascimini, et nolite peccare*. Irascimini, inquit, viciis et non hominibus. Quid, inquit Gregorius, est homo penitens nisi homo pro peccatis sibi irascens, Eccle. 7[:4]: *Melior est ira risu*. Hanc iram habuit Christus quando eiecit negociantes de templo. Hanc habuit Phinees quando Madiaten confodit, Num. 25[:8]. Quia Hely sacerdos hanc non habuit diuinam offensam contra se excitauit, 1 /f. 54rb/ Reg. 4[:18]. Hanc eciam iram habuit Moyses quamquam esset mitissimus hominum quando Dei iniuriam in ydolatras vindicauit, quando eciam tabulas lapideas confregit, Exod. 32[:19]. Huic eciam ire bene quandoque annexa est alia ira que est actualis inpaciencia nascens per fragilitatem ex motu fellis que si sit sine appetitu vindicere solummodo pena et non peccatum. Si autem vindicta sit appetitur non ut proximus corrigatur nec ut diuina iusticia exaltetur, sed ut inprobitas voluntatis satietur, sic est peccatum.

¶ Item, ex iniuria illata soleant nasci tria: rancor in affectu, signum rancoris in affatu, actio iniuriarum competens ipsi iniuriato. Primum istorum tenetur quilibet remittere, eciam non rogatis, Matt. 18[:35]: *Sic et Pater meus cælestis faciet vobis*, nisi *remiseritis*.

Secundum istorum tenetur quilibet remittere cuilibet veraciter veniam petenti et emendare volenti secundum possibilitatem suam et facultatem. Isto modo Christus remittit cuilibet vere regnanti et satisfacere volenti, secundum illud Luc. 17[:4]: *Si* reversus *fuerit ad te, dicens : Pœnitet me, dimitte* ei.

Tercium istorum accionum iniuriarum non tenetur iris dimittere de necessitate salutis nisi voluerit de perfeccione, vbi dicit Athanasius, si non dimittis iniuriam, non oracionem pro te facis sed in adictionem incurris.

¶ Item, non debet quis irasci ceco, si in eum impingnat, immo irascatur pocius sibi ipsi a ceco non cauenti.

¶ Iratus dicitur cecus secundum illud Psal. [30:10]: *Conturbatus est in ira oculus meus.* Iccirco honor est hominis si seipsum non vindicet ex quo iniuriator est sanus et cecus.

Item, Seneca libro *De ira,* dicit vindictam putabis vni duri potuisse quia maximum genus vincendi est ignoscere.

Item, propter copiam malorum que ira infert, philosophi potissime contra iram pugnabant dicentes quod in multis ira sit peior ceteris viciis. Nam auaricia ad quid aliqua per que aliqui meliorantur, sed ira suos fugat a se, et luxuria sua fruitur voluptate, ira vero suo et alieno torquetur dolore.

¶ Item, inuidia nollet esse infelix, sed ira cogit esse infelicem. Igitur mala est ira propter quam solam prohibet Christus munus ad altare propter quam solam displicet elemosina cum dicitur Matt. [5:23-24]: *Si offers munus tuum, et recordatus fueris* quod *frater tuus habet aliquid adversum te*: *relinque ibi munus tuum, et vade prius reconciliari fratri tuo*.

¶ De malo ire dicit Gregorius 5 *Moralia,* per iram sapiencia perditur a Deo ut quid quo ordine agendum sit nesciatur. Vnde poeta: Impedit ira animum ne possit cernere verum. Nec solis radius clare cernuitur cum commotis nubibus abducitur, nec fons turbatus ymaginem respicientis reddit quam cum tranquillus efficit. Hanc passionem ire potissime debent cauere prelati qui hunc aliorum facta iudicare, secundum illud Job 36[:18]: *Non te superet ira ut aliquem opprimas* vbi dicit Gregorius, *Moralia* 26, In correctione viciorum subesse debet ira menti non preesse, quia si corrector ira superatur prius ipse corruit quam corrigit.

¶ Iccirco durante ira prelatus a corrigendo desistat, quia cum ira mentem possidet iustum putatur quod cum crudeliter agitur, [Causa] 11, quest. 3, c. *Illa praepositorum*, ista execucio capitalis sentencie aliquando differebatur vsque in tricesimum diem sicut patuit in facto Theodosii minoris qui ex ira fecit occidi aliquos innocentes milites apud Thessalonicam, [Causa] 11, quest. 3, c. *Cum apud*.

Item, piscator turbat aquam vt pisces non videant sagenam. Et coruus primo petit oculum de toto animali, sic diabolus nititur primo excitare per iram ut postmodum facilius precipitet, Psal. [57:9]: Supercedit *ignis*, scilicet ire, *et non viderunt solem* justicie. Vnde dicit Gregorius super illud Prou. 15[:18]: *Vir iracundus provocat rixas*. Janua omnium viciorum est iracundia qua clusa virtutibus datur requies, qua aperta omne facinus armabitur. Vnde sicut vitantur arbusta spinosa ne laterent, sic vitare debet consorcia iracundiorum, Jac. 1[:20]: *Ira viri justitiam Dei non operatur*.

¶ Dixerunt aliqui /f. 54va/ iram esse vtilem tanquam cotem et calcar virtutum quasi acuens virtutem, sed reuera sapiens dicit quod ira nullo sit utilis, nisi forte eo modo quo ebrietas facit hominem audacem et sicut frenesis iuuat vires et timor mortis facit hominem audaciorem sed proculdubio ira, ebrietas, insania, metus feda sunt irritamenta non virtutum iuuamenta quia virtus non modo eget vicio.

Est autem hic notandum quod ira hominis triplex est. Prima est vtilis que fit per zelum iusticie contra culpam, sicut medicina amara vtilis est quia purgat, Eccle. 7[:4]: *Melior est ira risu*. Et Exod. 32[:19], iratus est Moyses videns vitulum.

Secunda est tolerabilis quando tria concurrant. Quod sit tarditas in coaccione, Jac. 1[:19]: *Sit omnis homo velox ad audiendum: tardus ad iram*. Et Prou. 18[:14]: *Spiritum ad irascendum facilem quis poterit sustinere?* Secundo quando est breuitas in duracione, Eph. 4[:26]: *Sol non occidat super iracundiam vestram*. Tercio quando est modicitas in intencione ita ut non turbetur. Ideo, Psal. [4:5]: *Irascimini, et nolite peccare*. Job 36[:18]: *Non te* surgit medium nature.

Et hoc primo, quia destruit bona hominis pertinencia ad seipsum. Est enim ira uulneratrix nature, sicut tinea rodit vestem, Eccli. 30[:26]: *Iracundia minuunt dies*. Et Prou. 25[:20]: *Sicut [tinea] vestimento, et vermis ligno*, sic *tristitia viri nocet cordi*.

Secundo quia dissipatrix est fortune sicut vas fractum perdit liquorem, tempestas victualia, Eccli. 21[:5]: *Objurgatio et [injuriæ] annullabunt substantiam*. Hoc bene sciunt litigatores.

Tercio, est excecatrix intelligencie, sicut coruus primo erunt oculum animalium, Prou. 21[:24]: *Superbus et arrogans vocatur indoctus, qui in ira operatur superbiam*. Impedit ira animum, etc.

Secundo, destruit bona pertinencia ad Deum, quia ira est interfectrix gracie, Job 5[:2]: Vix *stultum interficit iracundia*. Est enim neclectrix iusticie, Jac. 1[:20]: *Ira viri justitiam Dei non operatur*. Est eciam impeditrix glorie, sicut diuisio palmitis a vite fructum, Eccli. 1[:28]: *Iracundia animositatis illius subversio illius est*.

Tercio, destruit bona pertinencia ad proximum que sunt tria: correccio culpe, dileccio nature, compassio miserie. Sed ira est mendax in correctione que sub spem iusticie inferunt vindictam, Eccli. 19[:28]: *Correptio mendax in ira contumeliosi*. Ideo rex apum non habet aculeum et si habet et non vtitur.

Secundo, est audax in murmurando sicut cutis Ethiopis non albescit, Prou. 27[:4]: *Ira non habet misericordiam.* Propter mala que veniunt ex ira philosophi et alii sapientes detestabantur eam. Vnde refert Valerius Maximus, de Archita Tarcentino quod postquam diu sub Pictagora studuerat et domum rediens rura sua neclecta et inculta vidisset. Fertur dixisset villico suo, “Nunc de te supplicium sumerem, nisi iratus essem, sed malo te impunitum dimittere quam propter iram grauius iusto te punire.” Vnde Tullius primo libro *De officiis*,Cauenda est ira impunienda ne maior sit culpa in puniendo quam pena inpaciendo. Propter ista quidam philosophus cernens imperatorem Theodosium nimis prouocatum ad seuere decernendum docuit eum cum irasci cepisset viginti quatuor litteras alphabeti ex ordine et seriatim numeraret.

Item, Seneca super libro *De ira,* lex videt iratum, set iratus non vidit legem.

Item, Seneca in libro *De fortuitis casibus,* malum de te loquuntur homines, monet. Inquit, si hoc iudicio facerent sed morbo laborant.

¶ Item, ira comparatur multis rebus. Et primo olle bullenti que interiora eicit, Prou. 15[:2]: Cor *fatuorum ebullit stultitiam*.

Comparatur calci vini que emittit ignem quando tangitur aqua sic multi apparent mites donec tangantur verbo contumelioso, Job 28[:2]: *Lapis calore* solicitus *in eis vertitur*.

Item, in sonum indignationis.

Item, ira dampnosa quia aufert homini seipsum, Prou. 19[:19]: *Qui impatiens est sustinebit damnum*.

Item, ira facit mala iudicare de proximo. Exemplum baculus rectus apparet turnus in aqua.

Item, fatuum est seminare tempore non debito, sic iracundus corripit tempore non debito, Eccli. 20[:22]: *Ore fatui reprobabitur parabola*.

Item, inter omnia animancia homo est lenis /f. 54 vb/ corporis in signum quod debet esse mansuetus.

Item, animalia eiusdem genus pacifice commorantur similis. Qui ergo non potest pacifice viuere cum fratre suo signum est quod peior est demone, quia legio demonum simul habitabant eodem corpore, Mar. 16[:9]. Figura ad hoc 3 Reg. 6[:7] *Securis et malleus, et omne ferramentum non sunt audita in* templo dum *ædificaretur*. In signum quod homo qui est templum Domini spirituale, 1 Cor. 3[:16]. Debet esse sine tumultu contempcionis, quia dicitur 3 Reg. 19[:11-12]: *Non in commotione Dominus*, nec *in igne* set in sibilo *auræ tenuis*.

¶ Item, prudens non transit per viam bellicosam. Et Gen. 45[:24]: dixit Joseph reuertentibus de Egipto *Ne irascamini in via,* set omnes nos sumus fratres reuertentes ad celum.

Item, Gregorius vbi supra, ire stimulis accensum cor palpitat, corpus tremit, lingua prepedit, facies ignoscit, exasperantur oculi, neminem recognoscit. Et quod lingua loquitur sensus ignorat. Quero ergo in quo iste talis differt ab arrepcio qui accionis sue conscius non est, Eccli. 6[:2]: *Non te extollas in cogitatione* tua sicut *taurus*.

¶ Nempe secundum Philosophum 13 *De animalibus,* taurus est bestia magne ire et indiscrete. Terribiliter cornibus impetit et ventilat magis et boat. Ideo dicitur Prou. 22[:24]: *Noli esse* assiduus cum homine *iracundo*. Nam se ex humana racione non temperat, neccesse est ut bestialiter solus viuat.

Item, iram legimus duplicem, diuinam et humanam. Sed in Deo ira non dicit affectum nature commote, set effectum vindicem. Set in homine potest dicere vtrumque. Vnde et in homine ira tripliciter distinguitur, quia aliqua est laudabilis. Tercius vituperabilis, etc., sicut superius dictum.

¶ Dicit ergo Christus Matt. 5[:22]: *Qui,* sine causa, *irascitur fratri suo, reus erit judicio.* Vbi dicit Chrisostomus, Ergo qui cum causa irascitur fratri suo non erit reus nam iusta ira mater est discipline. Vnde dicit Chrisostomus, *Homelia* 12, Est ira anime et est ira carnis, sed illa non est peccatum sine consensu anime, nec ascensus anime est peccatum si sit ex ista causa.